Mstislavs Mstislavičs
Mstislavs Mstislavičs "Veiksmīgais" (krievu: Мстислав Мстиславич Удатный, ukraiņu: Мстислав Удатний, dzimis pirms 1176. gada, miris 1228. gadā) bija Novgorodas kņazs (1210—1215, 1216-1218), vēlāk Galīcijas kņazs (1219, 1221-1226). Viņa vadītais krievu karaspēks 1210. un 1217. gadā atkārtoti iebruka Ugaunijas un Tālavas zemēs, lai ievāktu meslus un piespiestu ugauņus un letus atteikties no Romas katoļu ticības.